મેરાન્યૂઝ નેટવર્ક, નવી દિલ્હી: ભારત રત્ન, ભારતના ભૂતપૂર્વ વડાપ્રધાન અને ભારતીય જન સંઘના નેતા અને ત્યાર બાદ બનેલ રાજકીય પક્ષ ભાજપના નેતા અટલ બિહારી વાજપેયીનું 93 વર્ષની ઉંમરે આજે દિલ્હી સ્થિત એઇમ્સ ખાતે સારવાર દરમિયાન નિધન થયું છે. તેઓને ગત 11 જૂનના રોજ સ્વાસ્થ્ય સંબંધી સમસ્યાઓને કારણે હોસ્પિટલમાં દાખલ કરવામાં આવ્યા હતા. અટલ બિહારી વાજયેપીના મૃત્યુથી દેશભરના રાજકીય નેતાઓમાં શોકની લાગણી વ્યાપી ગઇ છે.